Samia Suluhu Hassan
Samia Suluhu Hassan Res apud Vicidata repertae: Nativitas: 27 Ianuarii 1960; Makunduchi Patria: Tanzania Familia Proles: Wanu Hafidh Ameir Samia Suluhu Hassan (Makunduchi in oppido insulae Zanzibarae die 27 Ianuarii 1960 nata) est politica Tanzaniae. Alumna est Instituti evolutionis gerendae prope Morogoro, insuper universitatis Mancuniensis in Anglia. Ministra a periegesi regionis Zanzibarae fuit, praeside regionis Amani Karume, ab anno 2005 usque in 2010. A quo anno usque in 2015 legata est parlamento Tanzaniensi pro circulo oppidi nativi; eisdem annis ministra a rebus foederalibus meruit iuxta praesidem vicarium Tanzaniae Mahometo Gharib Bilal. Ipsa deinde praeses vicaria succedit et usque in diem 19 Martii 2021 functa est: hoc die praeses Tanzaniae creata est.